เงินบาทเปิด 36.77 บ. แนวโน้มอ่อนค่าต่อ หลังราคาทองร่วง – แรงซื้อดอลลาร์
เงินบาทเปิดแตะ 36.77 บาท/ดอลลาร์ อ่อนค่าต่อจากเย็นวานที่ปิดตลาดที่ระดับ 36.68 บาท/ดอลลาร์ แนวโน้มอ่อนค่าต่อเนื่อง เป็นการอ่อนค่าสุดในรอบ 16 ปี ต่อ หลังทองคำหลุด 1,700 ดอลลาร์/ออนซ์ จึงทำให้คาดว่าวันนี้จะมี flow ซื้อดอลลาร์ ซึ่งก็จะส่งผลให้บาทอ่อนค่า 
เงินบาทเปิดแตะ 36.77 บาท/ดอลลาร์ อ่อนค่าต่อจากเย็นวานที่ปิดตลาดที่ระดับ 36.68 บาท/ดอลลาร์ แนวโน้มอ่อนค่าต่อเนื่อง เป็นการอ่อนค่าสุดในรอบ 16 ปี ต่อ หลังทองคำหลุด 1,700 ดอลลาร์/ออนซ์ จึงทำให้คาดว่าวันนี้จะมี flow ซื้อดอลลาร์ ซึ่งก็จะส่งผลให้บาทอ่อนค่า
21 ก.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 36.77 บาท/ดอลลาร์ อ่อนค่าต่อจากเย็นวานที่ปิดตลาดที่ระดับ 36.68 บาท/ดอลลาร์ เงินบาทเช้านี้ยังอ่อนค่าต่อเนื่องจากเย็นวานนี้ โดยยังเป็นการอ่อนค่าสุดในรอบ 16 ปี และวันนี้ยังมีทิศทางอ่อนค่าต่อ เนื่องจากเมื่อคืนทองคำราคาร่วงหลุด 1,700 ดอลลาร์/ออนซ์ จึงทำให้คาดว่าวันนี้จะมี flow ซื้อดอลลาร์ ซึ่งก็จะส่งผลให้บาทอ่อนค่า
นอกจากนี้ ปัจจัยที่ต้องจับตา คือ การประชุมธนาคารกลางยุโรป (ECB) ที่ตลาดคาดว่ารอบนี้อาจจะปรับขึ้นดอกเบี้ย 0.50%
รวมถึงความกังวลต่อสถานการณ์พลังงานในยุโรปที่ยังคงมีอยู่ต่อเนื่อง หลังจากรัสเซียปิดท่อส่งก๊าซธรรมชาติ เพื่อซ่อมบำรุง ซึ่งต้องรอดูว่ารัสเซียจะเริ่มกลับมาเปิดท่อส่งก๊าซได้ตามที่ครบกำหนดในวันนี้หรือไม่
“วันนี้ต้องติดตาม 2 การประชุมธนาคารกลางสำคัญ คือ ธนาคารกลางญี่ปุ่น และธนาคารกลางยุโรป ซึ่งธนาคารกลางญี่ปุ่น คงยังไม่ปรับเปลี่ยนนโยบายอะไร แต่ธนาคารกลางยุโรปนั้น ตลาดคาดว่าอาจจะขึ้นดอกเบี้ย 0.50%”  นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 36.60 – 36.85 บาท/ดอลลาร์
THAI BAHT FIX 3M (20 ก.ค.) อยู่ที่ระดับ 0.66084% ส่วน THAI BAHT FIX 6M อยู่ที่ระดับ 0.85773%